একই সাথে দোষী সাব্যস্ত না হওয়ায় একমাত্র মহিলা আসামী মোসাঃ রিনা বেগম এবং আসামী দুলাল শরীফকে বেকসুর খালাস দেয় আদালত।  কারাদন্ডাদেশ প্রাপ্তরা হলো, কাদের গাজী, মনির শরীফ, কবির শরীফ, সবুজ শরীফ, রিপন শরীফ, রফিক শরীফ, খলিল আকন এবং হারুন মৃধা। এ জোড়া খুন মামলার ১০ আসামির মধ্যে রিনা বেগম ব্যতিত অন্য সবাই রায়ের সময় আদালতে উপস্থিত ছিল।  উলেখ্য, ২০০৭ সালের ৮  ফেব্রয়ারি রাতে পটুয়াখালী-বরিশাল মহাসড়কের দুমকী উপজেলার লেবুখালী ফেরি ঘাটে নৃশংসভাবে খুন হন ট্রাক ড্রাইভার ( মালিক) এ.টি.এম আকতারুজ্জামান বাবুল ও হেলপার হোচেন আহম্মেদ পাটোয়ারী। এর আগের দিন ৭ ফেব্রুয়ারি চট্রগ্রাম থেকে ইস্পাহানী কোম্পানীর চা পাতার চালান নিয়ে তারা ঘটনার দিন বিকেলে পটুয়াখালী আসেন। এদের দু জনের বাড়িই চাঁদপুর সদর উপজেলায়। ১৪ ফেব্রুয়ারি দুমকী উপজেলার মুরাদিয়া এলাকার লোহালিয়া নদী থেকে এ দুজনের লাশ উদ্ধার করে পুলিশ। ওই দিনই নিহত ট্রাক ড্রাইভার এ.টি.এম আকতারুজ্জামান বাবুলের ছোট ভাই কামরুজ্জামান মুন্না বাদী  হয়ে দুমকী থানায় একটি হত্যা মামলা দায়ের করেন। পরবর্তীতে এ হত্যা মামলাটির তদন্তের দায়িত্ব দেওয়া হয় ডিবি পুলিশকে। তারা তদন্ত শেষে রিনা বেগম, কাদের গাজী, খলিলুর রহমান আকন, সবুজ শরীফ, কবির শরীফ, রিপন শরীফ, মনির শরীফ, দুলাল শরীফ, হারুন মৃধা ও রফিক ডাক্তারকে আসামী করে ওই বছরের ২৮ নভেম্বর এ মামলার চার্জশীট দাখিল করেন। ২০০৮ সালের ১৫ জুলাই এ মামলার বিচার কার্য প্রথমে অতিরিক্ত জেলা ও দায়রা জজ আদালতে শুরু হয় এবং পরবর্তীতে আসামীদের আপত্তির কারণে জেলা ও দায়রা জজ আদালতে বিচার কার্য চলে।